Държавен вестник, бр. 84, 2025 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  84
 
 
 
– познава основните характеристики на производствената дейност във фирмата; 
– познава правилата за работа в строителната фирма и на строителната площадка; 
– технологията на видовете строително-монтажни работи и видовете инструктаж, 
свързани с тях; 
– познава основните елементи на сградата и начините на изпълнение на елементите на 
сградата; 
– подпомага подготвителни операции на строителните работи, съставляващи както 
грубия строеж, така и довършителни работи; 
– участва в извършването на основни строителни дейности (монтаж/демонтаж на 
строителна дограма, както на подови настилки и подложки); 
– познава основните строителни материали, изделия, комплекти или системи и тяхната 
област на приложение; 
– класифицира основните строителни материали по различни признаци, 
– знае правилата за съхранение на строителни материали и изделия; 
– познава основните изисквания за осигуряване на аварийна безопасност, правилата и 
нормите за пожарна безопасност и за опазване на околната среда. 
В своята работа използва ръчни инструменти (чук, лопата, бормашини, къртач, 
количка, въжета), крачни и ръчни превозни средства за транспортиране на товари, лични 
предпазни средства (каска, маска, очила, работно облекло, ръкавици). 
Работи предимно на открито на различни строежи, като извършва предимно 
подготвителни, заключителни и спомагателни работи към основните работи, съставляващи 
процесите на строително-монтажните работи в строящи се сгради или при извършване на 
ремонт, реконструкция или реставрация на съществуващи сгради. 
Важни личностни качества за упражняване на професията са сръчност, 
съобразителност, бърза и точна преценка и правилна реакция при възникване на аварийни 
ситуации, спазване на изискванията за безопасност, на правилата и нормите за пожарна 
безопасност и за опазване на околната среда. 
Лицето, придобило първа степен на професионална квалификация по професия 
„Строителство и архитектура“, трябва да умее да поема отговорност за качеството на 
извършената работа и за изпълнението ѝ в срок, да носи имуществена и материална 
отговорност, да работи в екип и да спазва йерархичната подчиненост във фирмата. 
Лицето, притежаващо първа квалификационна степен по професия „Строителство и 
архитектура“, трябва да познава мерките за осъществяване на здравословни и безопасни 
условия на труд при изпълнение на различните видове строително-монтажни работи. Също 
трябва да познава организацията на работното място при изпълнение на различните видове 
строително-монтажни работи. При изпълнение на товаро-разтоварни работи трябва да 
познава такелажните средства, които се използват при различните товари, както и начините 
на окачване на товарите. 
2.2. Втора степен на професионална квалификация по професията 
Лице, придобило втора степен на квалификация по професия „Строителство и 
архитектура“, извършва следните дейности при изпълнение на строежи от промишленото и 
гражданското строителство, както при изпълнение на монолитни, така и при изпълнение на 
сглобяеми стоманени, стоманобетонни или дървени конструкции: 
– извършва основните процеси на строително-монтажни работи, съставляващи както 
грубия строеж, така и довършителните работи, а така също ремонт и реновиране на 
стари сгради и съоръжения; поддръжка на сградния фонд; 
– при изпълнение на грубия строеж изпълнява основните процеси на земните работи, 
кофражните работи, армировъчните работи, бетоновите работи, зидарските работи, 
покривните работи; 
– при изпълнение на покривните работи изпълнява комплекса от строително- 
монтажни работи, които ги съставляват, а именно: изработване на покривната 
конструкция, изпълнение на изолационните работи: полагане на пароизолация,